ธปท.อุ้มลูกหนี้ฝ่าวิกฤติโควิด-19 พักหนี้-ปรับโครงสร้างหนี้ 15 ล้านราย
นายรณดล นุ่มนนท์ รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) ได้รายงานการดำเนินการเพื่อช่วยเหลือประชาชนและภาคธุรกิจจากวิกฤติโควิด-19 ประกอบด้วยการเลื่อนกำหนดชำระหนี้สำหรับสินเชื่อเช่าซื้อ สินเชื่อที่อยู่อาศัย สินเชื่อบัตรเครดิต สินเชื่อเอสเอ็มอี 3-6 เดือน และมาตรการการเร่งรัด และผ่อนปรนเกณฑ์การกำกับดูแลเพื่อให้เกิดการปรับโครงสร้างหนี้ ทั้งลูกหนี้ที่ยังมีสถานะปกติ และลูกหนี้ที่ไม่ก่อให้เกิดรายได้ (เอ็นพีแอล) ณ วันที่ 26 พ.ค. ที่มีลูกหนี้ที่ได้รับการพักหนี้ และการปรับโครงสร้างหนี้ 15 ล้านราย เป็นวงเงินสินเชื่อ 6.6 ล้านล้านบาท โดยแบ่งเป็นสินเชื่อรายย่อย 3.8 ล้านล้านบาท หรือเป็นลูกหนี้ 13.9 ล้านราย ขณะที่เป็นธุรกิจขนาดใหญ่ 1.1 ล้านราย วงเงิน 2.8 ล้านล้านบาทสำหรับมาตรการการให้สินเชื่อดอกเบี้ยต่ำ หรือซอฟต์โลน เพื่อเป็นเงินทุนหมุนเวียนที่ช่วยเพิ่มสภาพคล่องแก่ภาคธุรกิจจาก 3 ส่วน คือ1.สินเชื่อดอกเบี้ยต่ำของ ธปท.วงเงิน 500000 ล้านบาท ล่าสุด ณ วันที่ 26 พ.ค. สามารถปล่อยสินเชื่อได้ 58208 ล้านบาท2.สินเชื่อของธนาคารออมสินวงเงิน 150000 ล้านบาท ปล่อยไปแล้ว 55000 ล้านบาท3.สินเชื่อของสถาบันการเงินและสถาบันการเงินเฉพาะกิจ (SFIs) อื่นๆ ปล่อยสินเชื่อไปแล้ว 35000 ล้านบาท ทำให้มีสินเชื่อใหม่เข้าไปหมุนเวียนในระบบเพื่อช่วยสภาพคล่องธุรกิจ 148208 ล้านบาทสินเชื่อซอฟต์โลนของ ธปท.ที่ให้สินเชื่อใหม่ไปแล้ว 58208 ล้านบาท ครอบคลุมลูกหนี้ 35217 ราย เฉลี่ยต่อรายได้สินเชื่อใหม่อยู่ที่ 1.65 ล้านบาท และ 74% เป็นลูกหนี้รายเล็กที่มีวงเงินสินเชื่อไม่เกิน 20 ล้านบาท 71% เป็นเอสเอ็มอี ผู้ที่ได้รับสินเชื่อส่วนใหญ่เป็นธุรกิจเพื่อการพาณิชย์หรือค้าขาย 51% เป็นธุรกิจในภาคบริการหรือท่องเที่ยว 12% อุตสาหกรรมการผลิต 23% ที่เหลือเป็นภาคอื่นๆ โดยสถาบันการเงินที่ยื่นคำขอเข้ามามากที่สุดคือ ธนาคารกรุงเทพ จำกัด ธนาคารกรุงไทย จำกัด ธนาคารเพื่อการเกษตรและสหกรณ์การเกษตร ธนาคารกรุงศรีอยุธยา จำกัด เป็นต้น และคาดว่าระยะต่อไปจะมีความสนใจใช้วงเงินสินเชื่อของ ธปท.มากขึ้น.
รายงานการดำเนินการเพื่อช่วยเหลือประชาชนและภาคธุรกิจจากวิกฤติโควิด-19 ประกอบด้วยการเลื่อนกำหนดชำระหนี้สำหรับสินเชื่อเช่าซื้อ สินเชื่อที่อยู่อาศัย สินเชื่อบัตรเครดิต สินเชื่อเอสเอ็มอี
สินเชื่อดอกเบี้ยต่ำ,ธนาคารแห่งประเทศไทย,ปรับโครงสร้างหนี้,สินเชื่อซอฟต์โลน,พักชำระหนี้,ข่าววันนี้,สินเชื่อเอสเอ็มอี